< Linux

Víruskezelés

Szerző: Sallai András

Copyright © 2011, Sallai András

Szerkesztés: 2011, 2013

Licenc: CC BY-SA 4.0

Web: https://szit.hu

Bevezetés

Vírusok vannak Linuxra is. Nem sok, de van. Néha azonban a Windowsos vírust is Linuxon szeretnék megkeresni. Meg sosem lehet tudni. Ha levelezőszervert üzemeltetünk, a felhasználók Windowsra töltik le a leveleiket, akkor megint szükséges a vírusszűrés. Vírusszűrést persze belehetne állítani fájlmegosztásnál és proxy esetén is, azonban az adott szolgáltatások esetén ez nagyfokú teljesítménycsökkenést eredményez.

Víruskergetők

apt-get install clamav

Használható parancsok:

clambc

sigtool

clamscan

freshclam

Egy fájl vizsgálata:

clamscan filename

Vírusok keresése a joska home könyvtárában rekurzívan:

clamscan -r /home/joska

Vírusok keresése a judit home könyvtárában rekurzívan, találat esetén bell csengőhang:

clamscan --bell --recursive /home/judit

A clamscan képes az alapértelmezett bemenetről is olvasni:

cat testfile | clamscan -

Vírusbejegyzések listája:

sigtool -l

A vírusadatbázis frissítése:

freshclam

Adatbázis letöltése az aktuális könyvtárba:

freshclam --datadir=.

Tesztelés

A teszteléshez tegyük fel a clamav-testfiles csomagot.

apt-get install clamav-testfiles

Keressük meg mit kaptunk:

ls /usr/share/clamav-testfiles/

Teszt a tesztfájlokon:

clamscan --bell /usr/share/clamav-testfiles/